Den Vest-Sjællandske Avis, 1819-06-19
Nye Opfindelser og Opdagelser. J Blackwoods Edingburgh Magazine, findes følgende Efterretning om en forbedret Dampemaskine hvorom man giør sig næsten utroelige Forventninger, det hedder deri: Englands Handel og Skibsfart ere nær forbundne med hinanden, og derfor er enhver Forbedring ved den sidste af stor Vigtighed for den første. Med denne Overbeviisning anmelde vi med Fornøielse og Tillid en Opfindelse, hvilken vil udvise sig, som vi troe, som en af de vigtigste, der nogensinde er kommet for Dagen til Skibsfartens Bedste. Dette er en nye Maade at bevæge Skibe paa ved Damp, som ligeledes er anvendelig ved Fartøier af enhver Størrelse og Beskaffenhed. Man har taget et Patent derpaa, og denne Opdagelse bliver nu overladt Verden til at giøre Brug af. Vi have seet Hovedsagen deraf, og ere overbeviiste om, at dens yderste Simpelhed maae giøre Virkningen deraf sikker. Hurtighed, Paalidelighed og Sikkerhed, gjor denne Opfindelse høist gavnlig, og formindsker meget de Omkostninger, som ere forbundne med Skibsfarten. Drevne af denne Dampemaskine, kunne Skibe af enhver Beskaffenhed besøge enhver Havn, og krydse paa enhver Søe med fuldkommen Sikkerhed. Storme kunne ikke forhale den, ikke heller ugunstige Vinde standse den; Maskineriet kan ikke tage nogen Skade, som jo let og i en kort Tid kan blive istandsat, undtagen naar Skibet blev knust istykker. J den Grad, i hvilken Skibet fører en større Ladning, vil den forholdsmæssige drivende Kraft virke med større Styrke. Den kan drive Fartøier frem i Canaler, uden i den mindste Maade at giøre Skade, paa deres Breder. Men Dampemaskinen kan ikke allene drive Skibet frem med den fornødne Hurtighed, men den kan ogsaa paa samme Tid sætte Pompen i Bevægelse, og holde den deri; den kan fremdeles, naar det skulle være nødvendigt, rense Skibet fra slet Luft, og forsyne det med reen Luft, i dets Sted, og tillige med ringe Bekostning, forskaffe Skibsfolkene frisk Vand, og tørre deres Klæder. Et Maskinerie af en mærkværdig Jndretning, som kan forbindes med ethvert Fartøi, tiener til at fordybe Floder og Canaler, med en overordentlig Lethed og med en god Fremgang. Jngen Deel af den Kraft, som er anvendt til at drive Fartøiet, frem gaaer forloren; ogsaa den mindste Deel bliver benyttet, og det med den største Virkning. Ved at beregne Kraften indskrænke vi os til en moderat Antagelse, naar vi sige: at et Coffardieskib af 1ste Classe kan i 17 Dage fra Clyde i Skotland naae de Antilliske Øer under Vinden, med den ikke overordentlige Udgivet af i det høieste 20 Pund Sterling til Brændsel. Den Jndretning, hvorpaa alt beroer, er saa sikker og kraftfuld, at naar man ikke lader et Skib med frie Villie drive paa Kysten, eller naar det ikke ved saadanne Tilfælde bliver dreven paa Land, hvilke al menneskelig Forsigtighed ikke kan afvende eller forudsee, saa kunne dog saadanne ulykkelige, fordærvelige og hyppige Begivenheder ikke oftere indtræffe. Skibet kan gaae lige imod enhver Strøm, enhver høi Søe og enhver Storm, og formedelst en nye simpel og skarpsindig Jndretning, kan det i eet Øieblik blive dreiet i enhver Retning, i hvor hurtig dets Fart endog kan være. Vi have aldrig seet en Opfindelse, som paa eengang er saa simpel og tillige kan forskaffe en saa udbredt Nytte, og naar ikke det Flydende bliver fast, og Damp ikke bliver Jis, og naar ikke alle Beregninger ere falske, og Algebra lyver, saa maae den Grundsætning, hvorpaa Alt beroer, stadfæste sig, og Alt maae, som vi troe, endnu overgaae Opfinderens gladeste Forhaabninger. Maskineriet kan ogsaa sættes i Bevægelse ved Vinden eller ved Dyrenes Kræfter.